ཨོཾ་སྭསྟི་སིནྣཾ། ཇོ་མོ་ཚེ་རིང་མཆེད་ལྔ་བསྟན་མ་བཅུ་གཉིས་དང་བཅས་པ་ལ།
177

མཆོད་གཏོར་འབུལ་ཞིང་འཕྲིན་ལས་འཆོལ་བ། རྒྱུན་གྱི་རྣལ་འབྱོར་དུ་བྱ་བའི་ཚུལ་
ནི། ༑ ནང་མཆོད་དང་མཆོད་གཏོར་སྤྱན་གཟིགས་སོགས་ཕྱག་ལེན་ལྟར་བཤམས།
རང་ལྷག་པའི་ལྷའི་རྣལ་འབྱོར་དང་ལྡན་པས། སྔགས་དྲུག་དང་ཕྱག་རྒྱ་དྲུག་གིས་
བྱིན་གྱིས་བརླབས། རོལ་མོ་དབྱངས་དང་བཅས་པས་འདི་ལྟར། ཨོཾ་མདུན་གྱི་ནམ་
མཁར་འཇའ་འོད་འཁྲིགས་པའི་ཀློང་། །དམ་རྫས་སྤྱན་གཟིགས་རྒྱ་མཚོས་བསྐོར་
བའི་དབུས། །ཆུ་སྐྱེས་འདབ་སྟོང་རྒྱས་པའི་ལྟེ་བར་ནི། །ཉི་ཟླའི་གདན་ལ་གདོང་ལྔ་
འགྱིང་བའི་སྟེང་། །ཇོ་མོ་བཀྲ་ཤིས་ཚེ་རིང་གངས་རིའི་མདོག །ཞལ་གཅིག་ཕྱག་
གཉིས་རྡོ་རྗེ་ཚེ་བུམ་བསྣམས། །སྣ་ཚོགས་དར་དང་རིན་ཆེན་རྒྱན་གྱིས་སྤྲས། །ཚེ་
དང་སྲིད་ཀྱི་དཔལ་འབྱོར་སྩོལ་ཞིང་བཞུགས།
།མདུན་དུ་མཐིང་གི་ཞལ་བཟང་
དབང་སྔོན་གྱི། །མདངས་ཆགས་ཕྱག་གཡས་དབང་སྡུད་བ་དན་དང་། །གཡོན་པ་
སྲིད་གསུམ་གསལ་པའི་མེ་ལོང་འཛིན། །མངོན་ཤེས་མཆོག་སྩོལ་རྫུ་འཕྲུལ་རྐྱང་ལ་
ཆིབས། །གཡས་ཕྱོགས་ཟས་སོགས་འདོད་དགུའི་དཔལ་སྟེར་བའི། །མི་གཡོ་བློ་
བཟང་གསེར་མདོག་འཛུམ་ཞལ་ཅན། །ཕྱག་གཉིས་བདུད་རྩིའི་གཞོང་པ་ནེའུ་ལེས་
མཛེས། །རིན་ཆེན་རྒྱན་ལྡན་དཔའ་བོ་སྟག་ལ་ཆིབས། །རྒྱབ་ཏུ་ནོར་གྱི་མཆོག་སྟེར་
མཛེས་མའི་གཟུགས། །ཅོད་པན་མགྲིན་བཟང་དབང་གི་མདངས་དང་ལྡན། །ཕྱག་
གཡས་ནོར་བུ་གཡོན་པས་གཏེར་སྒྲོམ་འཛིན། །ཤ་ཡུ་ལ་ཆིབས་དགོས་འདོད་ཆར་
དུ་འབེབས། །གཡོན་ན་རྐང་བཞིའི་དངོས་གྲུབ་སྩོལ་མཛད་པའི། །གཏད་དཀར་
འགྲོ་བཟང་ལྗང་སྔོན་མརྒད་མདོག །དུར་སྔོན་སྦྲུལ་ཞགས་གཡས་གཡོན་ཕྱག་གིས་
བཟུང་། །མཛེས་ཤིང་ཡིད་འོང་གཡུ་འབྲུག་སྔོན་མོ་ཆིབས། །དེ་རྣམས་འཁོར་དུ་
བསྟན་པ་བསྲུང་མཛད་ཅིང་། །རྣལ་འབྱོར་བུ་བཞིན་སྐྱོང་བའི་དམ་ཚིག་ཅན། །
བསྟན་མ་བཅུ་གཉིས་གནས་གསུམ་མཁའ་འགྲོའི་ཚོགས།
།དམ་ཅན་ཆོས་སྐྱོང་
བསྲུང་མ་མཐའ་དག་ཀྱང་། །རང་རང་བཀའ་ཉན་འཁོར་ཚོགས་རྒྱ་མཚོས་བསྐོར། །
དྲེགས་པ་སྡེ་བརྒྱད་ཡུལ་ལྷ་གཞི་བདག་བཅས། །བར་སྣང་ནམ་མཁའ་ས་གཞི་ཁྱབ་
178

པར་བཞུགས། །
ཨོཾ་ཆོས་དབྱིངས་བདེ་བ་ཆེན་པོའི་ཕོ་བྲང་ནས། །རིག་འཛིན་རྩ་བརྒྱུད་བླ་མ་
ཡི་དམ་ལྷ། །གནས་གསུམ་མཁའ་འགྲོ་ཡེ་ཤེས་ཌཱ་ཀིའི་གཙོ། །ཇོ་མོ་བཀྲ་ཤིས་ཚེ་
རིང་མཆེད་ལྔ་དང༌། །བོད་ཁམས་སྐྱོང་མཛད་བསྟན་མ་བཅུ་གཉིས་བཅས།
སོའི་བཀའ་ཉན་འཁོར་ཚོགས་རྒྱ་མཚོ་དང་།
།གཞན་ཡང་དམ་ཅན་ཆོས་སྐྱོང་
བསྲུང་མའི་ཆོགས། །དྲེགས་པ་སྡེ་བརྒྱད་དམག་ཚོགས་མ་ལུས་དང༌། །ཡུལ་ལྷ་གཞི་
བདག་གཉན་པོ་འཁོར་བཅས་རྣམས། །སྔོན་ཚེ་ཁྱབ་བདག་ཧེ་རུ་ཀ་དཔལ་དང་། །
རིག་འཛིན་ཆེན་པོ་པདྨ་འབྱུང་གནས་ཀྱིས། །བཀའ་བསྒོས་དམ་བཅས་ཇི་བཞིན་
དགོངས་མཛོད་ལ། །སངས་རྒྱས་བསྟན་པ་བསྲུང་ཞིང་སྐྱོང་པ་དང་། །ཞི་རྒྱས་
དབང་དང་མངོན་སྤྱོད་ལ་སོགས་པའི། །རྣལ་འབྱོར་འཕྲིན་ལས་ཚུལ་བཞིན་བསྒྲུབ་
པའི་ཕྱིར། །ཐོགས་པ་མེད་པར་མྱུར་དུ་གཤེགས་སུ་གསོལ། ཞེས་སྤྱན་དྲངས། དམ་
ཚིག་པ་ལ་གཞུག །
\ དེ་ནས། ཨོཾ་བདེ་སྟོང་རང་བཞིན་ལེགས་བྲིས་དགའ་ཚལ་ལས། །བྱུང་བའི་
རྣམ་མང་མཆོད་པའི་མེ་ཏོག་ཚོགས། །ཚེ་རིང་མཆེད་ལྔ་བསྟན་མ་བཅུ་གཉིས་པོ། །
འཁོར་བཅས་དགྱེས་པ་བསྐྱེད་ཕྱིར་འབུལ་བ་ནི། །མཆོད་ཡོན་མེ་ཏོག་བདུག་སྤོས་
སྣང་གསལ་དྲི། །ཞལ་ཟས་སྣ་ཚོགས་རོལ་མོ་རིན་ཆེན་བདུན། །བཀྲ་ཤིས་རྟགས་
བརྒྱད་འདོད་ཡོན་རྣམ་པ་ལྔ། །ཕྱི་ནང་སྤྱན་གཟིགས་དམ་རྫས་རྒྱ་མཚོ་འདིས། །ཡེ་
ཤེས་ཌཱ་ཀིའི་གཙོ་མོ་མཆེད་ལྔ་དང༌། །བསྟན་སྐྱོང་ཆེན་མོ་འཁོར་བཅས་ཐུགས་དམ་
བསྐང་། །རབ་བརྗིད་གདོང་ལྔའི་དབང་པོ་དཔའ་བོ་སྟག །རླུང་ལྟར་མགྱོགས་པའི་
དྲེ་རྟ་རྐང་གསུམ་དང་། །ཤ་རྐྱང་འཕར་བ་གཡུ་འབྲུག་ནམ་མཁའ་ལྡིང་།
།རྫུ་
འཕྲུལ་ཤུགས་ལྡན་བཞོན་པའི་ཚོགས་རྣམས་ཀྱིས། །ཡེ་ཤེས་ཌཱ་ཀིའི་གཙོ་མོ་མཆེད་
ལྔ་དང༌། ། བསྟན་སྐྱོང་ཆེན་མོ་འཁོར་བཅས་ཐུགས་དམ་བསྐང་། །མཛེས་པའི་རྟ་
མཆོག་སྣ་ཚོགས་གློག་ལྟར་འཁྱུག །གཡག་རོག་ཞོལ་ཆེན་རྔམས་པའི་ངར་སྒྲ་འབྱིན།།
179

སྤྱི་གཙུག་ཟླ་བས་མཛེས་པའི་ལུག་ནག་དང༌། །རྣམ་མང་འདབ་ཆགས་ཁྲོས་པའི་ཁྱི་
ནག་འདིས། །ཡེ་ཤེས་ཌཱ་ཀིའི་གཙོ་མོ་མཆེད་ལྔ་དང༌། །བསྟན་སྐྱོང་ཆེན་མོ་འཁོར་
བཅས་ཐུགས་དམ་བསྐང་། །སྲ་ཞིང་ངར་ལྡན་རྡོ་རྗེའི་གོ་མཚོན་དང་། །འབྲུ་སྣ་
གསེར་དངུལ་རིན་ཆེན་འདོད་དགུའི་མཛོད། །ཇ་ཆང་གསེར་སྐྱེམས་བཏུང་བ་རྒྱ་
མཚོར་འཁྱིལ། །
ཡིད་འོང་ལྷ་མིའི་ལོངས་སྤྱོད་ཕུན་ཚོགས་ཀྱིས།
།ཡེ་ཤེས་ཌཱ་ཀིའི་གཙོ་མོ་
མཆེད་ལྔ་དང་། །བསྟན་སྐྱོང་ཆེན་མོ་འཁོར་བཅས་ཐུགས་དམ་བསྐང༌། །འཆི་མེད་
དཔལ་སྟེར་རིན་ཆེན་བུམ་བཟང་དང༌།
།མདའ་དར་མེ་ལོང་ནོར་བུའི་རྒྱན་ཕྲེང་
སོགས། །སྐུ་གསུང་ཐུགས་ཀྱི་རྟེན་རྫས་དམ་པ་དང༌། །ཟག་མེད་བདེ་ཆེན་གསང་
བའི་མཆོད་པ་འདིས། །ཡེ་ཤེས་ཌཱ་ཀིའི་གཙོ་མོ་མཆེད་ལྔ་དང༌། །བསྟན་སྐྱོང་ཆེན་
མོ་འཁོར་བཅས་ཐུགས་དམ་བསྐང༌། །ཧཱུཾ་ལས་རིན་ཆེན་ལས་གྲུབ་སྣོད་ཡངས་སུ། །
དཀར་གསུམ་མངར་གསུམ་རིན་ཆེན་ཟས་སྣ་དང༌། །ཤ་ཁྲག་ལྷུན་པོར་སྤུངས་བའི་
།ཡེ་ཤེས་
གཏོར་མའི་ཚོགས། །འཇའ་ཚོན་ལྟར་བཀྲའི་དར་གྱི་ཅོད་པན་ཅན།
བདུད་རྩིའི་རྒྱ་མཚོར་བྱིན་བརླབས་ནས། །བླ་མ་ཡི་དམ་མཁའ་འགྲོའི་ཚོགས་ལ་
འབུལ། བླ་མ་ཡི་དམ་མཁའ་འགྲོ་ཚེ་རིང་མཆེད་ལྔ་བསྟན་མ་བཅུ་གཉིས་འཁོར་
དང་བཅས་པའི་ལྗགས་འོད་ཟེར་གྱི་སྦུ་གུས་གཏོར་མའི་བཅུད་ཐམས་ཅད་དྲངས་་་་
ཏེ་གསོལ་བར་གྱུར། ཨོཾ་པདྨ་སིདྡྷི། དེ་བ་པཉྩ་ཌཱ་ཀི་ནཱི་ས་པ་རི་ཝཱ་ར་ཨི་དཾ་བ་ལི་ཏ་
ཁ་ཁ་ཁཱ་ཧི་ཁཱ་ཧི་ཞེས་ལན་བདུན་གྱིས་བླ་མ་ཡི་དམ་ཚེ་རིང་མཆེད་ལྔ་དང༌། ཨ་ཀཱ་
རོ་ལན་བདུན་གྱིས་བསྟན་མ་འཁོར་བཅས་ལ་འབུལ། ཨཉྙཾ་སོགས་ཀྱིས་མཆོད།
སམྦྷ་རས་གཞི་བདག་ལ་བསྔོ།
དེ་ནས་བསྟོད་པ་དང་འཕྲིན་ལས་འཆོལ་བ་ནི།
ཨོཾ་དུས་གསུམ་བདེ་
གཤེགས་མ་ལུས་བསྐྱེད་པའི་ཡུམ། །སྒྲིབ་བྲལ་ལྷན་སྐྱེས་བདེ་བ་ཆེན་པོའི་དངོས། །
དྲན་པས་ཚེ་དང་ཡེ་ཤེས་སྩོལ་མཛད་པའི། །ཚེ་རིང་མཆེད་ལྔ་བསྟན་སྐྱོང་ཚོགས་ལ་
180

འདུད། །རྡོ་རྗེ་འཆང་དབང་པདྨ་སམྦྷ་ཝས། །བཀའ་བསྒོས་ཇི་བཞིན་སངས་རྒྱས་
བསྟན་པ་དང་། །བསྟན་འཛིན་བུ་བཞིན་སྐྱོང་བའི་དམ་ཚིག་ཅན། །བཀའ་བསྲུང་
ཆེན་མོ་འཁོར་དང་བཅས་ལ་བསྟོད།
།འཇིག་རྟེན་མཁའ་འགྲོའི་གཙོ་མོའི་ཚུལ་
བཟུང་ནས། །སྡང་དགྲ་གནོད་བགེགས་ཐལ་བར་བརླག་བྱེད་ཅིང་། །གཡེལ་མེད་
རྣལ་འབྱོར་འཕྲིན་ལས་བསྒྲུབ་མཛད་པ། །བོད་ཁམས་སྐྱོང་བའི་གཙོ་མོ་རྣམས་ལ་
བསྟོད། །དེང་ནས་བཟུང་སྟེ་བྱང་ཆུབ་སྙིང་པོའི་བར། །ནད་རིམས་གདོན་བགེགས་
དུས་མིན་འཆི་བ་དང་། །དགྲ་ཇག་ཆོམ་རྐུན་འབྱུང་བོའི་གནོད་པ་སོགས། །མ་ལུས་
ཉེ་བར་ཞི་བའི་འཕྲིན་ལས་མཛོད།
།ཚེ་དང་བསོད་ནམས་ལུང་རྟོགས་ཡོན་ཏན་
དང་། །འཁོར་དང་ལོངས་སྤྱོད་མཐུ་སྟོབས་སྙན་གྲགས་དང༌། །ཕུན་ཚོགས་དཔལ་
འབྱོར་བསྟན་པའི་བྱ་བ་སོགས། །ཐམས་ཅད་ཡར་ངོའི་ཟླ་ལྟར་རྒྱས་པར་མཛོད། །
ཁམས་གསུམ་སྐྱེ་དགུ་ཀུན་དང་དེ་དག་གི
།རིན་ཆེན་ནོར་འབྲུ་རྟ་དང་གླང་པོ་
དང་། །ཡུལ་འཁོར་འདོད་དགུ་མ་ལུས་རེ་བ་བཞིན། །མྱུར་དུ་དབང་དུ་འདུ་བའི་
འཕྲིན་ལས་མཛོད། །ཞི་རྒྱས་དབང་གིས་འདུལ་བར་མི་ནུས་པ། །བསམ་སྦྱོར་ལོག་
པར་ལྟ་བའི་དགྲ་བགེགས་རྣམས། །རྨོངས་རེངས་བཅིངས་དང་བསད་པའི་འཕྲིན་
ལས་ཀྱིས། །སྐད་ཅིག་ཙམ་གྱིས་ཐལ་བར་བརླག་པར་མཛོད།
བྷྱཿ > རྟག་ཏུ་བསྟེན་ཅིང་བསྒྲུབ་པའི་གཙོ། །བསྟན་བསྲུང་ཆེན་མོ་ཁྱེད་
རྣམས་ཀྱིས། །བདག་ཅག་དཔོན་སློབ་འཁོར་བཅས་ལ། །ཉིན་གསུམ་རྒྱང་ནས་བྱ་
ར་དང་། །མཚན་གསུམ་དྲུང་ནས་མེལ་ཚེ་དང༌། །གཞིས་བྱེས་ལམ་འཕྲང་ཐམས་
ཅད་དུ། ། །བརྩེ་བའི་མ་དང་སྲིང་མོ་ལྟར། །མགོན་སྐྱབས་དཔུང་གཉེན་གྲོགས་
མཛོད་ཅིག _ །བདག་ཅག་དཔོན་གཡོག་འཁོར་བཅས་ཀྱི། །རྐྱེན་ངན་བར་ཆད་
བཟློག་པ་དང༌། ། །བསམས་དོན་ཡིད་བཞིན་འགྲུབ་པ་དང༌། །བཤད་སྒྲུབ་ལོངས་
སྤྱོད་འཕེལ་བར་མཛོད། །ཁྱད་པར་བཅོམ་ལྡན་ཧེ་རུ་ཀ་དཔལ་ལ། །གསང་བའི་
དགྱེས་པ་བསྐྱེད་མཛད་ཌཱ་ཀིའི་ཚོགས། །བསྟེན་ཅིང་མཆོད་པའི་རྣམ་དཀར་ཕུང་
181

པོའི་མཐུས། །དགེ་ལེགས་ཆེན་པོས་ཕྱོགས་འདིར་གང་བར་ཤོག །ཅེས་བཀྲ་ཤིས་
བརྗོད། ཚུལ་འདི་ནི་ཐོན་ནས་མིའི་དབང་པོ་གང་གིས་ནན་ཏན་དུ་བསྐུལ་བའི་
ངོར། རྡོ་རྗེ་འཛིན་པ་བློ་བཟང་ཆོས་ཀྱི་རྒྱལ་མཚན་གྱིས་འཕྲལ་དུ་བཀོད་པའོ། །